CELEX: C2005/132/24
Language: sl
Date: 2005-05-28 00:00:00
Title: Zadeva C-109/05: Tožba Komisije Evropskih skupnosti proti Republiki Avstriji, vložena dne 3. marca 2005

28.5.2005   
            
            
               SL
            
            
               Uradni list Evropske unije
            
            
               C 132/12
            
         Tožba Komisije Evropskih skupnosti proti Republiki Avstriji, vložena dne 3. marca 2005
   (Zadeva C-109/05)
   (2005/C 132/24)
   Jezik postopka: nemščina
   Komisija Evropskih skupnosti, ki jo zastopata Minas Konstantinidis in Bernhard Schima, zastopnika, z naslovom za vročanje v Luxembourgu, je dne 3. marca 2005 na Sodišče Evropskih skupnosti vložila tožbo proti Republiki Avstriji.
   Tožeča stranka Sodišču predlaga, da odloči:
   
               1.
            
            
               Republika Avstrija, s tem, da je v členu 5(1) Uredbe o preprečevanju nastajanja odpadkov, zbiranju in obdelavi izrabljenih vozil, dolžnost brezplačnega zbiranja omejila na
               
                           (1)
                        
                        
                           izrabljena vozila tistih znamk, ki jih dajejo v promet obstoječi proizvajalci in uvozniki, kot tudi
                        
                     
                           (2)
                        
                        
                           vozila, registrirana v Avstriji,
                        
                     ni izpolnila obveznosti iz člena 5 Direktive 2000/53/ES Evropskega parlamenta in Sveta z dne 18. septembra 2000 o izrabljenih vozilih (1)
               
            
         
               2.
            
            
               Republiki Avstriji naloži plačilo stroškov postopka.
            
         Tožbeni razlogi in bistvene trditve
   Avstrijska Uredba o izrabljenih vozilih, ki določa, da morajo proizvajalci ali uvozniki vzeti nazaj izrabljena vozila tistih znamk, ki so jih dali v promet, kolikor so bila registrirana v Republiki Avstriji, krši člen 5 Direktive 2000/53/ES Evropskega parlamenta in Sveta z dne 18. septembra 2000.
   Direktiva zavezuje države članice, da uvedejo sisteme za zbiranje na tak način, da se vzamejo nazaj vsa vozila, ne glede na njihovo znamko, uvaja pa tudi dolžnost brezplačnega zbiranja izrabljenih vozil. Avstrijska pravna ureditev naj teh ciljev ne bi dosegla zaradi dvojnih omejitev in sicer: omejitve dolžnosti zbiranja na znamke vozil, ki jih je v promet dal zadevni proizvajalec oziroma uvoznik in omejitve na vozila, registrirana v Avstriji.
   Komisija ne more pritrditi mnenju Republike Avstrije, da naj bi bilo razlikovanje na podlagi registracije v domači državi objektivno upravičeno, saj naj bi bil to edini način, da se prepreči nesorazmerna preobremenitev posameznih proizvajalcev zaradi dolžnosti zbiranja. Komisija nasprotno trdi, če bi se v praksi izoblikovalo, da so posamezni proizvajalci ali uvozniki zaradi brezplačnega zbiranja izrabljenih vozil, registriranih v tujini, nesorazmerno obremenjeni, bi bilo treba upoštevati postopek na podlagi člena 5(4)(4) Direktive. Ta predpis določa, da Komisija redno preverja izvrševanje dolžnosti brezplačnega zbiranja vozil in tako zagotovi, da ne prihaja do izkrivljanja razmer na trgu.
   
      (1)  UL L 269, str. 34.